Giapone

Su Giapone (日本, Nihon にほん o Nippon にっぽん) est una natzione insulare de s'Asia Orientale. Sos caràteres chi cumponent su nùmene de su Giapone cherent nàrrere literalmente "Acantu naschet su sole", pro custu su Giapone est connotu finas comente «Terra de su Sole Levante», unu nùmene chi derivat dae sa positzione orientale de s'istadu rispetu a sa Tzina. 
Si creet ca su nùmene impreadu in otzidente siat derivadu dae su de unu dialetu de sa Tzina meridionale su cale est pronuntziadu/jāk-bəng/. Su nòmene ufitziale est Nihon-koku o Nippon-koku.

Sa popolatzione de su Giapone est de 124 milliones de bividores e sa capitale e tzitade printzipale est Tōkyō. 

Geografia
Su Giapone est un'arcipèlagu cun 14.125 ìsulas, sas printzipales sunt chimbe Honshū, Kyūshū, Shikoku, Hokkaidō e Okinawa. S'agatat in su Ocèanu Pacìficu, a est de sa Cina, Corea e Russia s'allongat dae su mare de Okhotsk a nord fintzas a su Mare Cinesu Meridionale a sud.

Su Giapone est pro unu 67% montuosu o in montiju pro su prus buscosu, est postu in una zona geològica zóvane e est parte de sa  tzintura de fogu de su Ocèanu Pacìficu, pro custu de frecuente bi sunt terremotos e maremotos (tsunami). S'agatat medas vulcanos ativos su prus fentomadu est su Monte Fuji Fuji-san (3.776m) in s'ìsula de Honshū, e su Monte Aso (1592 m) in s'ìsula de Kyūshū. Sa pianura est solu unu 19,3% (11% agricultura, 8,3% abitadu).

 Istòria 
S'istòria de su Giapone at raighinas chi partint dae 10.000 annos innantis de Cristu.

Periodu Jōmon (10000 a.C.-300 a.C.), in custu perìodu s'atividade printzipale de sos òmines fit cussa de sa catza e de sa pisca, e produssione de tzeràmica.

Periodu Yayoi (300 a.C.-250 d.C.), comintzada sa piantadura de su risu in s'isula de Honshū e Kyūshū.

Periodu Kofun (300-538), in custu perìodu sos òmines fin separados in tribù (uji), su prus mannu fit su clan Yamato.

 Giapone classicu/antigu 
Periodu Asuka (538-710), est su primu perìodu buddhista. In custu tempus su buddhismu est diventadu ufitziale in su clan Yamato. Un'àteru clan importante de custu perìodu fit su clan Soga.

Periodu Nara (710-794), dapoi de calchi gherra tra clan sa capitale de s'imperu est diventada sa tzitade de Nara.

Periodu Heian (794-1185), su nùmene cheret nàrrere capitale de sa paghe e de sa trancuillidade (Heian-kyō). In custu perìodu sa famìlia Fujiwara est a su tzentru de sa Corte imperiale, e sa capitale est Kyōto.  

Dapoi de sa batalla navale de Dan no Ura in su 25 abrile de su 1185 sas famìlia Minamoto (duos frades Yoshitsune e Yorimoto) est diventada su clan prus balente, e Yorimoto est diventadu shōgun. 

 Giapone medievale 
Periodu Kamakura (1185-1333), dae su 1185 a su 1333 sa famìlia Minamoto e sa famìlia  Hojo (famìlia de sa muzere de Yoritomo) an guvernadu su Giapone. Ma a pagu a pagu sos segnorottos feudales (daimyō) an comintzadu ad aere prus autonomia.

Dae s'àtera parte s'imperadore Go Daigo, cun s'azudu de sos àteros clan cheriat torrare a guvernare su paese, ma unu de custos Ashikaga Takauji s'est rebelladu fatende unu scisma cun duos imperadores. Unu lezìtimu disterradu, e s'ateru illezìtimu a Kyōto, in sa zona Muromachi.

Perìodu Muromachi (1333-1573), dae su 1467 a su 1568 su Giapone fit difìtzile dae guvernare e bi fin medas battallas (Sengoku jidai).

A giru de su 1542 e1543 sunt arrivados sos europeos in s'ìsula de Kyūshū, cun issos sunt arrivadas puru sas primas armas de fogu (s'archibùgiu). In su 1571 est istada fundada sa prima istazione cummerciale a Nagasaki.

In su 1573 est diventadu shogun Oda Nobunaga.

 Giapone premodernu 
Periodu Azuchi-Momoyama (1573-1600), su Giapone torrada ad essere unidu suta a un'ùnicu guvernu pro volontade de tres shōgun: Oda Nobunaga, Toyotomi Hideyoshi e Tokugawa Ieyasu. Nobunaga e Hideyoshi aiant traballadu meda pro diminuire sa fortza de sos daimyo. A sa morte de Hideyoshi in 1598 bi fit una gherra tzivile tra sos daimyo prus balentes, e a sa fine sa bitòria est de Tokugawa Ieyasu.  
Periodu Edo (1600-1868), est su perìodu prus fentomadu de s'istòria giaponesa, su nou shogun Tokugawa Ieyasu, at fatu de su shogun s'òmine prus importante de su Giapone totu, e de s'imperadore solu unu sìmbulu chena potere guvernativu.

Sutta Tokugawa est istadu fatu unu sistema econòmicu e burocràticu nou, e puru unu sistema giuditziàriu natzionale. Custu est istadu unu perìodu de paghe e prosperidade pro sa natzione.

In su perìodu Edo sos istranzos bènnidos da s'Europa predicaian su Cristianesimu, custu non piaghiat meda a su shogun tantu chi dae su 1641 a su 1853 su Giapone fit serradu a totu sos istranzos (Sakoku). Petzi in una ìsula minore de Nagasaki (Dejima) fit cuntzessu a sas naves istranzas de cummertziare cun sos giaponesos.

Tra su 1830 e su 1840 bi fin meda caristias, e sa pressione de sas natziones otzidentales, faghet diminuire sa fortza de su shogun, e a pagu a pagu s'imperadore torrada ad essere tzentrale in su guvernu.

 Giapone modernu 
Periodu Meiji (1868-1912), est su perìodu de sa torrada a su podere de s'imperadore e de sa modernizatzione de su Giapone. Bi fit s'abertura a su cummèrtziu internassionale, e una prima forma de costitutzione parlamentare. Si ant isvilupadu sos servìtzios pùblicos, istradas e ferruvias, fraigada medas indùstrias. 

In custu perìodu su Giapone est diventadu meda natzionalista et imperialista, faghende gherras cun sa Cina (1894-1895), e cun sa Russia (1904-1905).

Organizadura polìtica

Su Giapone est una monarchia costitutzionale. S'imperadore (como Naruhito), segunde sa costitutzione de su 1947, est "su sìmbulu de sa Natzione e de sa unidade de su pòpulu", fatende de issu mascamente una figura simbòlica. Su podere efetivu est tènnidu dae su Primu Ministru (como Fumio Kishida) e sos àteros elezidos in sa Dieta.
Su Giapone est divididu in 8 regiones e 47 prefeturas.

 Lista de sas prefeturas 
 Prefetura  Bandera Tipu Cabu de logu Regione Ìsula Populatzione Superfitzie (km²) Densidade (pro km²) Distretos Comunes ISO Aichi (愛知県) 65pxKen Nagoya Chūbu Honshū    15 88 JP-23 Akita (秋田県) 65pxKen Akita Tōhoku Honshū    8 65 JP-05 Aomori (青森県) 65pxKen Aomori Tōhoku Honshū    8 61 JP-02 Chiba (千葉県) 65pxKen Chiba Kantō Honshū    9 80 JP-12 Ehime (愛媛県) 65pxKen Matsuyama Shikoku Shikoku    7 28 JP-38 Fukui (福井県) 65pxKen Fukui Chūbu Honshū    10 29 JP-18 Fukuoka (福岡県) 65pxKen Fukuoka Kyūshū Kyūshū    17 91 JP-40 Fukushima (福島県) 65pxKen Fukushima Tōhoku Honshū    17 88 JP-07 Gifu (岐阜県) 65pxKen Gifu Chūbu Honshū    15 56 JP-21 Gunma (群馬県) 65pxKen Maebashi Kantō Honshū    12 61 JP-10 Hiroshima (広島県) 65pxKen Hiroshima Chūgoku Honshū    10 37 JP-34 Hokkaidō (北海道) 65pxDō Sapporo Hokkaidō Hokkaidō    77 222 JP-01 Hyōgo (兵庫県) 65pxKen KōbeKansai Honshū    13 60 JP-28 Ibaraki (茨城県) 65pxKen Mito Kantō Honshū    13 61 JP-08 Ishikawa (石川県) 65pxKen Kanazawa Chūbu Honshū    7 25 JP-17 Iwate (岩手県) 65pxKen Morioka Tōhoku Honshū    12 59 JP-03 Kagawa (香川県) 65pxKen Takamatsu Shikoku Shikoku    6 37 JP-37 Kagoshima (鹿児島県) 65pxKen Kagoshima Kyūshū Kyūshū    12 96 JP-46 Kanagawa (神奈川県) 65pxKen Yokohama Kantō Honshū    7 37 JP-14 Kōchi (高知県) 65pxKen Kōchi Shikoku Shikoku    7 53 JP-39 Kumamoto (熊本県) 65pxKen Kumamoto Kyūshū Kyūshū    11 94 JP-43 Kyoto (京都府) 65pxFu KyotoKansai Honshū    12 44 JP-26 Mie (三重県) 65pxKen TsuKansai Honshū    14 69 JP-24 Miyagi (宮城県) 65pxKen Sendai Tōhoku Honshū    15 71 JP-04 Miyazaki (宮崎県) 65pxKen Miyazaki Kyūshū Kyūshū    8 44 JP-45 Nagano (長野県) 65pxKen Nagano Chūbu Honshū    16 120 JP-20 Nagasaki (長崎県) 65pxKen Nagasaki Kyūshū Kyūshū    9 79 JP-42 Nara (奈良県) 65pxKen NaraKansai Honshū    8 47 JP-29 Niigata (新潟県) 65pxKen Niigata Chūbu Honshū    16 111 JP-15 Ōita (大分県) 65pxKen Ōita Kyūshū Kyūshū    12 58 JP-44 Okayama (岡山県) 65pxKen Okayama Chūgoku Honshū    18 78 JP-33 Okinawa (沖縄県) 65pxKen Naha Kyūshū Okinawa    5 53 JP-47 Ōsaka (大阪府) 65pxFu Ōsaka Kansai Honshū    5 44 JP-27 Saga (佐賀県) 65pxKen Saga Kyūshū Kyūshū    8 49 JP-41 Saitama (埼玉県) 65pxKen Saitama Kantō Honshū    9 90 JP-11 Shiga (滋賀県) 65pxKen Ōtsu Kansai Honshū    11 50 JP-25 Shimane (島根県) 65pxKen Matsue Chūgoku Honshū    12 59 JP-32 Shizuoka (静岡県) 65pxKen Shizuoka Chūbu Honshū    12 74 JP-22 Tochigi (栃木県) 65pxKen Utsunomiya Kantō Honshū    7 49 JP-09 Tokushima (徳島県) 65pxKen Tokushima Shikoku Shikoku    10 50 JP-36 Tōkyō (東京都) 65pxTo Tōkyō Kantō Honshū    6 49 JP-13 Tottori (鳥取県) 65pxKen Tottori Chūgoku Honshū    6 39 JP-31 Toyama (富山県) 65pxKen Toyama Chūbu Honshū    6 27 JP-16 Wakayama (和歌山県) 65pxKen Wakayama Kansai Honshū    7 50 JP-30 Yamagata (山形県) 65pxKen Yamagata Tōhoku Honshū    19 54 JP-06 Yamaguchi (山口県) 65pxKen Yamaguchi Chūgoku Honshū    11 56 JP-35 Yamanashi (山梨県) 65pxKen Kōfu Chūbu Honshū    8 64 JP-19

Categoria:Natziones de s'Asia
Categoria:Giapone